Geiser

Een geiser is een hêetwoaterbronne wôrda woater en stôom up regelmoatige tydstippn nôr omhoge wordt geschootn deur den druk dat êm in d'êrde et upgebouwd. De name geiser kom van Geysir, de name van een uutbarstenden bron in Haukadalur, Ysland. De name kom van 't Yslands werkwôord gjósa, wadê "spuutn" betêeknt.

De vormienge van een geiser hangt of van bepoalde hydrogeologische omstandigheedn, dê mor in een klêen antal plekkn up êrde bestoan. Over 't olgemêen ku je geisers viendn in een gebied mê actieve vulkoanische activiteit. 

Groundwoater zakt of toet an een diepte van omtrent 2000 meter, wôrda 't in kontakt komt mê rotsn die hêet zyn deur de nabyheid van magma. 't Woater zet em omme toe stôom, en ôt den druk hoge genoeg is duwd het een miengsel van woater en stôom uut den geiser zyn openienge.

D'r zyn omtrent duusd geisers bekend in de wêrld, den elt dervan in Yellowstone National Park. Een geiser zyn aktiviteit kan verandern mê den tyd ôt den woatertoevoer verandert deur upbouw van mineroaln, êrdeverschuviengn, êrdbeviengn of mensn die deran prutsn.

Categorie:Vulkanologie